Folketing
2003-12-17

Ja, nu fik hr. Ole Sohn vist spurgt, om jeg kunne bekræfte, at hr. Bjarne Laustsen kunne bekræfte det, og det skal jeg ikke kunne sige. Men jeg vil gerne for mit eget vedkommende sige, at jeg er fuldstændig enig med beskæftigelsesministeren i den linje, som ministeren har lagt i den forbindelse. Jeg synes, det er helt i overensstemmelse med ønsket om, at vi skal finde den mest effektive måde at få de ledige i arbejde på. Der skal vi passe på, at vi ikke bruger aktiveringsinstrumenter, hvor der er for meget dødvægt, altså at vi ikke bruger ressourcer på uddannelse, hvor vi bedre kan bruge ressourcerne på noget andet. Så på den måde synes jeg, at det er helt i overensstemmelse med den aftale, vi har. Må jeg så ikke lige sige yderligere omkring det med private aktører, hvad jeg ikke fik sagt før, at jeg synes, det er lidt forkert, når hr. Ole Sohn sådan bebrejdende siger, at der er nogle af disse private aktører, som er gået ind i arbejdet for at tjene penge på det.